Oficiālais Vēstnesis L 113 , 20/04/2004 Lpp. 0003 - 0004



Komisijas Regula (EK) Nr. 728/2004 (2004. gada 15. aprīlis) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šās regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā izklāstītajam pamatojumam. (4) Ievērojot spēkā esošos Kopienas noteikumus par divkāršas pārbaudes sistēmām, kā arī Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, ieteicams, ka personas, kuru rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šās regulas noteikumiem, var turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [2]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Pielikuma tabulas 1. slejā aprakstītā prece klasificējama kombinētajā nomenklatūrā ar KN kodiem, kas norādīti tabulas 2. slejā. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, saskaņā ar Regulas (EEK) Nr. 2913/92 12. panta 6. punktu saistošu izziņu par tarifu, ko izdevis dalībvalsts muitas dienests, bet kura neatbilst šai regulai, var turpināt izmantot sešdesmit dienas. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 15. aprīlī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.). [2] OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Apraksts | Klasifikācijas KN kods | Pamatojums | (1) | (2) | (3) | Mazumtirdzniecībai sagatavots divu apģērba gabalu komplekts, kurā ietilpst: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI sadaļas 13. piezīmi, 62. nodaļas 3.b un 8. piezīmi un KN kodu 6204, 620463 un 62046318, 6206 un 62064000 formulējumu. Apģērba gabalus, ievērojot 62. nodaļas 3.b piezīmi, nevar klasificēt kā ansambli, tādēļ ka abi attiecīgie apģērba gabali nav no identiska auduma. Apģērba gabalus nevar klasificēt kā pidžamu, jo to objektīvo īpašību dēļ tie nav identificējami valkāšanai vienīgi vai galvenokārt kā naktsveļa. | A.apģērba gabals no spīdīga nekrāsota auduma (100 % poliestera), ar cieši piegulošu stāvu apkaklīti, ar daļēju priekšpuses aizdari, kas stiepjas no kakla izgriezuma centra līdz kreisajai padusei un ir nostiprināma ar pogām un cilpām ar labo pusi pāri kreisajai. Masīvās pogas veidotas no šauri austa auduma. Apģērba gabala piedurkņu galos, apkaklei, priekšdaļas aizdarei un pamatnei ir savilkums. Apģērba gabala pamatnē un piedurkņu galos ir sānu iešķēlumi ar noapaļotiem stūriem. Apģērba gabals ir taisna piegriezuma un paredzēts ķermeņa augšējai daļai, nosedzot to līdz gurniem. Apģērba gabala priekšējā daļā ir izšuvums.(Blūze)(Sk. 632 A fotoattēlu) | 62064000 | B.brīvi krītošs, viegls, taisna piegriezuma apģērba gabals no spīdīga apdrukāta auduma (100 % poliestera), paredzēts ķermeņa lejasdaļai un sniedzas no vidukļa līdz potītēm, aptverot katru kāju atsevišķi. Tam ir elastīgs savilkums jostas vietā, un bikšu staru galos tas ir savilkts ar vienkrāsainu audumu. Bikšu staru galos ir sānu iešķēlumi ar noapaļotiem stūriem.(bikses)(Sk. 632 B fotoattēlu) | 62046318 | +++++ TIFF +++++ +++++ TIFF +++++ --------------------------------------------------